EU’s bankunion hører under Den Monetære Økonomiske Union, som Danmark stemte nej til ved euroafstemningen.

Ved indførsel af EU’s bankunion må EU lukke danske banker uden om såvel Nationalbanken som Folketinget. Det er suverænitetsafgivelse og endnu et brud på grundloven!

En del af Folketingets partier har nedsat et fordækt udvalg – Koordinationsgruppen for Finansiel Stabilitet – som så dagens lys i skjul af julen.

Indførsel af EU’s bankunion uden en foregående folkeafstemning er i strid med grundlovens paragraf 20 stykke 1 og 2 på to punkter. Trods dette så godkendte Socialdemokratiet, SF og Radikale grundlovsbruddet, mens vi delte julegaver ud.

En grundlovsafstemning, som vi havde med euroen og Den Monetære Økonomiske Union, må kun entreres ved afholdelse af en ny folkeafstemning.

Ved indførsel af EU’s bankunion må EU lukke danske banker uden om såvel Nationalbanken som Folketinget. Det er suverænitetsafgivelse og endnu et brud på grundloven!

EU’s iver for bankunionen skyldes, at Den Europæiske Centralbank ikke længere vil opkøbe sydeuropæiske statsobligationer for derved at holde kursen på euroen kunstigt oppe. Indførsel af bankunion betyder, at de danske skatteydere kommer til at betale Mette Frederiksens julegave til EU.

Her er, hvad vi skal dække: Ungarns underskud er på 6,2 procent, Cyperns er på 6,6 procent, Portugals på 9,2 procent, Spaniens 9,9 procent, Maltas 10 procent, Kroatiens 12,7 procent, Tjekkiets 13,6 procent, Irlands 15,7 procent, Italiens 134 procent og Grækenlands med 1.380 procent.

Indmeldelsen i EU’s eurozone betyder, at de danske skatteydere hæfter for 338 milliarder kroner i støtte til den kriseramte euro.

I ly af julefreden sælger SF, Radikale og Socialdemokratiet Danmark til EU, som nu hersker over den danske økonomi.

Professor i jura for offentlig administration ved Københavns Universitet, Peter Pagh udtalte til Altinget den 25. november 2015: “Hvis Danmark går ind i en bankunion uden en forudgående folkeafstemning, så vil det være et brud på grundloven, og alle Folketingets økonomiske beslutninger vil blive overført til EU”.